ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
डॉ. हर्षवर्धन ने कोविड-19 पर हालात, कार्रवाई और तैयारियों की समीक्षा की
केंद्रीय स्वास्थ्य एवं परिवार कल्याण मंत्री डॉ. हर्षवर्धन ने आज यहां कोविड-19 को लेकर हालात, राज्यों/केंद्र शासित प्रदेशों द्वारा उठाए गए कदमों और रोकथाम व प्रबंधन से संबंधित उनकी तैयारियों की समीक्षा की। इस बैठक के दौरान सुश्री प्रीति सुदान, सचिव , डॉ. बलराम भार्गव, डीजी , श्री अरुण सिंघल, विशेष सचिव , श्री संजीव कुमार, विशेष सचिव , डीजीएचएस, श्री वीवी शर्मा, सदस्य सचिव ; डॉ. रणदीप गुलेरिया, निदेशक, एम्स; डॉ. मीनाक्षी भारद्वाज, डॉ. राम मनोहर लोहिया अस्पताल की एमएस; निदेशक एनसीडीसी डॉ. सुजीत सिंह, आईसीएमआर के वैज्ञानिक डॉ. रमन गंगाखेडकर; और मंत्रालय के अधिकारी मौजूद रहे।
डॉ. हर्षवर्धन को कोविड-19 पर उभरते राष्ट्रीय व अंतरराष्ट्रीय हालात और भारत सरकार व राज्यों/केंद्र शासित प्रदेशों द्वारा कोविड-19 की रोकथाम और प्रबंधन के लिए उठाए गए कदमों से अवगत कराया गया। उन्होंने हालात और क्वारंटाइन सुविधाओं; अलग वार्डों, व्यक्तिगत सुरक्षा के उपकरण , मास्क, परीक्षण किट आदि की प्रचुरता के संबंध में राज्यों/केंद्र शासित प्रदेशों की तैयारियों की समीक्षा की। उन्होंने राज्यों और केंद्र शासित प्रदेशों को अस्पतालों में साफ-सफाई और हाइजीन बरकरार रखने और कोविड-19 के नियंत्रण और प्रबंधन के लिए सभी निर्धारित प्रोटोकॉल का पालन करने की सलाह दी। उन्होंने तमाम राज्यों द्वारा सामाजिक तौर पर दूरी बनाने के लिए उठाए गए कदमों की विस्तार से समीक्षा की। डॉ. हर्षवर्धन ने गैर-जरूरी यात्रा और सामूहिक समारोहों से बचने के लिए किए गए उपायों की भी समीक्षा की।
केंद्रीय स्वास्थ्य मंत्री ने राज्यों की क्षमता बढ़ाने, सामाजिक तौर पर दूरी बनाने, घर से काम आदि के जरिए रोकथाम के लिए लोगों में व्यापक जागरूकता के लिए आगे किए जाने वाले उपायों पर भी चर्चा की। इस समीक्षा बैठक में क्वारंटाइन सुविधाओं के प्रबंधन पर विस्तार से चर्चा की गई।
आज की बैठक में हुई चर्चा के नतीजों को कल कोविड-19 पर मंत्रियों के समूह  की बैठक में सामने रखा जाएगा।
डॉ. हर्षवर्धन ने कंट्रोल रूम के माध्यम से कोविड-19 पर सभी शंकाओं को दूर करने के लिए 24x7 कंट्रोल रूम हेल्पलाइन की क्षमता बढ़ाने के लिए ज्यादा लाइनें जोड़ने और अतिरिक्त मानव संसाधन तैनात करने का निर्देश दिया।
इसके अतिरिक्त, कोविड-19 से प्रभावित देशों से भारतीय नागरिकों को निकालने के सरकार के प्रयासों के तहत मिलान, इटली से आज सुबह एयर इंडिया की एक फ्लाइट 218 लोगों को लेकर दिल्ली पहुंची। प्रोटोकॉल के तहत इन लोगों को छावला स्थित आईटीबीपी शिविर में क्वारंटाइन किया गया है। इसके अलावा, ईरान से निकाले गए 236 लोगों का तीसरा बैच आज पहुंचा; उन्हें जैसलमेर में सेना के शिविर में क्वारंटाइन किया जा रहा है। ईरान से प्रस्थान करने से पहले ही उनका परीक्षण किया जा चुका है। फिलहाल सभी में लक्षण नहीं दिखे हैं। कोविड-19 प्रभावित देशों से आने वाले कुल 265 यात्रियों को त्रिवेंद्रम, दिल्ली, मुंबई, कोलकाता, बेंगलुरु और हैदराबाद में क्वारंटाइन किया गया है।
फिलहाल, अंतिम अपडेट के अनुसार 23 नए मामलों का पता चला है। इनमें से महाराष्ट्र से 17, तेलंगाना से 2, राजस्थान से 1 और केरल से 3 हैं। दोनों मृतक मरीज पहले से ही बीमार थे। इन मामलों में संपर्क में आने वालों की निगरानी की जा रही है। अब तक इस तरह से 4000 से ज्यादा लोगों की पहचान हुई है, जिन्हें निगरानी में रखा गया है।
बुलढाणा मरीज, जो एक निजी अस्पताल में थे और उनका नमूना लिया गया था और उनकी कल मौत हो गई, का कोविड-19 टेस्ट निगेटिव आया है।
एएम/एएस/एसके-6291
(Visitor Counter : 307
स्वास्थ्य एवं परिवार कल्याण मंत्रालय
भारत द्वारा कोविड-19 से प्रभावित देशों से अपने नागरिकों और अन्य नागरिकों की निकासी
भारत सरकार ने कोविड-19 के प्रकोप के बाद कई देशों से अपने नागरिकों की निकासी का अभियान चलाया। चीन के हुबेई प्रांत में वुहान शहर कोविड-19 का मुख्य केंद्र बन गया था और उस शहर में सैकड़ों भारतीय फंस गए थे। भारत ने अपने नागरिकों और अन्य मित्र राष्ट्रों के नागरिकों को प्राथमिकता के आधार पर सुरक्षित बाहर निकालने को लेकर चीन के साथ बातचीत की।
एयर इंडिया ने निकासी प्रयासों के लिए दो विशेष उड़ानों का संचालन किया, जिसमें 654 यात्रियों को वापस लाया गया जिनमें 647 भारतीय नागरिक शामिल थे।
1 फरवरी को चीन के वुहान से 324 भारतीयों का पहला जत्था निकाला गया था। इनमें से 104 को आईटीबीपी छावला शिविर में संगरोधन के लिए रखा गया था और बाकी 220 को मानेसर में सेना के सुविधा केन्द्र में रखा गया।
03 फरवरी को 330 यात्रियों का दूसरा जत्था  भारत पहुंचा। इनमें से 300  को आईटीबीपी छावला कैंप में रखा गया था और 30 को निगरानी के लिए मानेसर सुविधा केन्द्र में स्थानांतरित कर दिया गया।
बाहर निकाले गए इन सभी नागरिकों को 14 दिनों के लिए आइसोलेशन केन्द्रों में रखा गया। उनका दो बार परीक्षण किया गया और उन्हें कोविड-19 निगेटिव पाया गया। उन्हें 18 फरवरी, 2020 को छुट्टी दे दी गई।
26 फरवरी को, भारतीय वायु सेना ने चीन के हुबेई प्रांत से 112 यात्रियों को बाहर निकाला। इनमें 76 भारतीय नागरिक थे। भारतीय वायु सेना द्वारा निकाले गए अन्य नागरिकों में म्यांमार, बांग्लादेश, मालदीव, चीन, अमेरिका, मेडागास्कर और दक्षिण अफ्रीका के नागरिक शामिल थे। यात्री 27 फरवरी को भारत पहुंचे और बाद में प्रोटोकॉल के अनुसार 14 दिनों की अवधि के लिए उन्हें आईटीबीपी शिविर में रखा गया है। पहले परीक्षण में उन्हें कोविड-19 निगेटिव पाया गया है। भारतीय वायुसेना की उड़ान ने चिकित्सा आपूर्ति भी की थी जो चीन को सद्भावना के रूप में दी गई थी।
जापान : 3700 यात्रियों को ले जा रहा जापानी क्रूज शिप, डायमंड प्रिंसेस को कोविड-19 के प्रकोप का सामना करना पड़ा, जब 705 यात्री परीक्षण किये जाने पर कोविड-19 पॉजिटिव पाये गये। 705 प्रभावित यात्रियों में से 16 भारतीय नागरिक थे। 27 फरवरी को, एयर इंडिया की उड़ान ने जापान के पोर्ट योकोहामा से श्रीलंका, नेपाल, दक्षिण अफ्रीका और पेरू के 5 विदेशी नागरिकों सहित 124 यात्रियों को वापस लाने के लिए एक निकासी अभियान चलाया। कोविड-19 के लिए पॉजिटिव पाये गए 16 भारतीय नागरिकों का इलाज चल रहा है।
बाहर निकाले गए नागरिकों को मानेसर में सेना के सुविधा केन्द्र पर रखा गया है। पहली परीक्षण में वे निगेटिव पाए गए हैं।
ईरान में भारतीय नागरिकों की मॉनिटरिंग और निगरानी: जैसा कि यह स्पष्ट हो गया कि ईरान भी कोविड-19 प्रकोप का सामना कर रहा था, भारत सरकार ने उस देश में अपने नागरिकों की हिफाजत और सुरक्षा सुनिश्चित करने के लिए उपाय करना शुरू कर दिया। ईरान में भारतीय नागरिकों में तीर्थयात्री, छात्र और मछुआरे शामिल हैं। 7 मार्च को ईरान से 108 नमूने मिले थे। इन नमूनों का परीक्षण एम्स की प्रयोगशाला में किया जा रहा है। साथ ही, भारतीय चिकित्सा अनुसंधान परिषद  के छह वैज्ञानिक ईरान में तैनात किए गए हैं। उपकरण और रिजेन्ट्स को एक प्रयोगशाला स्थापित करने में सक्षम करने के लिए भी भेजा गया है। भारत द्वारा जल्द ही अपने नागरिकों को निकालने के लिए अभियान शुरू किये जाने की उम्मीद है।
अब तक, भारत सरकार ने कोविड-19 प्रभावित देशों से 890 यात्रियों की निकासी की है। इनमें से 842 भारतीय नागरिक थे और 48 मालदीव, म्यांमार, बांग्लादेश, चीन, अमेरिका, मेडागास्कर, श्रीलंका, नेपाल, दक्षिण अफ्रीका और पेरू सहित अलग-अलग देशों के नागरिक थे।
सूक्ष्म, लघु एवं मध्यम उद्यम मंत्रालय
दीपावली के मौके पर केवीआईसी ने उच्च गुणवत्ता वाला मलमल का मास्क लांच किया
त्योहारों का आगाज हो चुका है और दीपावली पर सफेद और लाल रंग के खादी से बने मास्क बाजार में उपलब्ध होंगे। खादी और ग्रामोद्योग आयोग  ने दो लेयर  वाले वाले मास्क बाजार में लांच किए हैं। इन मास्क पर “शुभ दीपावली ” लिखा होगा। लिमिटेड एडिशन वाले खादी के ये मास्क मलमल से बनाए गए हैं। मलमल एक उच्च गुणवत्ता वाला कपड़ा होता है, जिसे पश्चिम बंगाल के खादी के कारीगर अपने हाथों से बनाते हैं।
दीपावली की तरह केवीआईसी आने वाले दिनों में क्रिसमस और नव वर्ष के अवसर पर भी स्पेशल मास्क लांच करेगा।
मलमल के मास्क को लांच करने का फैसला, पिछले दिनों दो लेयर  वाले सूती और तीन लेयर  वाले रेशम के मास्क की लोकप्रियता को देखते हुए किया गया है। केवीआईसी ने पिछले महीने में ऐसे करीब 18 लाख मास्क की बिक्री की है।
दीपावाली के लिए लांच हुए मलमल के मास्क की कीमत 75 रुपये रखी गई है। जिसे ऑनलाइन केवीआईसी के ई-पोर्टल www.khadiindia.gov.in. से खरीदा जा सकता है। इसके अलावा दिल्ली स्थिति खादी स्टोर से भी खरीदा जा सकता है।
खादी के दूसरे मास्क की तरह मलमल से बना मास्क भी त्वचा के अनुकूल है। इसे मास्क को धोकर दोबार उपयोग किया जा सकता है और बॉयोडिग्रेबल  भी है। इसके साथ ही कीमत भी आम आदमी के लिए अनुकूल है। इस मास्क में दो लेयर  का इस्तेमाल किया गया है, जो कि सफेद मलमल के कपड़े से बनाया गया है। इसके अलावा लाल रंग के छींट उसे कही ज्यादा स्टाइलिश बनाते हैं। जो उसे त्योहार के लिए पूरी तरह अनुकूल बनाते हैं।
केवीआईसी के चेयरमैन श्री विनय कुमार सक्सेना ने कहा कि डबल लेयर  दीपावाली मास्क कम कीमत में ज्यादा वैल्यू देने वाले हैं। महामारी से बचने के लिए केवीआईसी का यह अहम प्रयास है। इसके इस्तेमाल से लोग दीपावली को खास अंदाज में मना सकेंगे। “वायरस के संक्रमण रोकने में सहयोग करने के अलावा केवीआईसी की लगातार कोशिश है कि वह मास्क को कहीं ज्यादा ट्रेडिंग भी बनाए। मलमल से बने यह मास्क हमारी रेंज में और इजाफा करेंगे। केवीआईसी इसके अलावा सूती और रेशम के भी मास्क बना रहा है। इस कदम से अतिरिक्त रोजगार के भी अवसर पैदा हो रहे हैं।”
मलमल के कपड़े से मास्क बनाने की एक वजह यह भी है कि वह नमी को मास्क के अंदर ही रखेगा। साथ ही इसके जरिए हवा भी आसानी से आर-पार हो जाएगी। यह मास्क इसलिए भी खास हो जाता है कि यह हाथ से काता गया है, उसे हाथ से ही बुना गया है। जो कि त्वचा के लिए बेहद मुलायम और आरामदेह है। साथ ही इसे लंबे समय तक इस्तेमाल किया जा सकता है।
सूचना और प्रसारण मंत्रालय
उज्बेकिस्तान ने अपने देश में शूटिंग के लिए भारतीय फिल्म निर्माताओं के लिए रेड कारपेट बिछाया
"हम चाहते हैं कि भारत-उज्बेकिस्तान की दोस्ती हमेशा की तरह मजबूत रहे"
उज्बेकिस्तान ने अपने देश में फिल्में बनाने के लिए भारतीय फिल्म निर्माताओं के साथ सहयोग करने की इच्छा जाहिर की है। मध्य एशियाई गणराज्य अपने देश में शूटिंग के लिए राष्ट्रीय और स्थानीय भाषा फिल्म उद्योग से संबंधित फिल्म उद्योग के हितधारकों की मेजबानी करने का इच्छुक है। हां, भारतीय फिल्म निर्माताओं को देश की मस्जिदों, मकबरों और अन्य स्थलों सहित वास्तुकला, धार्मिक और प्राकृतिक स्थलों का लाभ उठाकर, इसकी फिल्मों के विस्तार, गहराई और समृद्धि को बढ़ाने के लिए यह स्नेहपूर्ण निमंत्रण मिला है।
भारतीय अंतर्राष्ट्रीय फिल्म महोत्सव  के 53वें संस्करण के दौरान आज गोवा में आयोजित इफ्फी टेबल वार्ता में उज्बेकिस्तान की सिनेमैटोग्राफी एजेंसी के महानिदेशक की सलाहकार डॉ. बरनो उनगबोएवा ने यह निमंत्रण दिया है। उनके साथ उज्बेकिस्तान के प्रसिद्ध फिल्म निर्देशक खिलाल नसीमोव और लज़ीज़बक टेमीरोव और निर्माता अताबेक खोदजीव भी थे।
बरनो उनगबोएवा ने कहा, “हमारे पास कई बॉलीवुड फिल्में हैं जिन्हें ताशकंद फिल्म फेस्टिवल में प्रदर्शित किया गया था। हमने भारत में तमिल, तेलुगु और बंगाली फिल्म उद्योग जैसे अन्य भारतीय फिल्म उद्योगों तक भी अपनी पहुंच बढ़ाई है।"
उन्होंने बताया कि ताशकंद इंटरनेशनल फिल्म फेस्टिवल में 5 दिवसीय फिल्म निर्माण प्रतियोगिता में भाग लेने के लिए पश्चिम बंगाल के छात्रों को आमंत्रित किया गया है। उन्होंने बताया, "हमने फिल्म समारोह के अगले संस्करण में अल्लू अर्जुन और रश्मिका मंदाना को अपनी फिल्मों को प्रदर्शित करने के लिए आमंत्रित किया है और वे इसके लिए सहमत हो गए हैं।"
उज्बेकिस्तान के निर्देशक खिलाल नसीमोव ने बताया कि उनके देश में बॉलीवुड फिल्में और हिंदी फिल्म-गीत बहुत लोकप्रिय हैं। उन्होंने कहा, “हम भारतीय संगीत सुनते और भारतीय फिल्में देखते हुए बड़े हुए हैं, जिनमें राज कपूर, हेमा मालिनी और शाहरुख खान सहित कई कलाकारों की फिल्में शामिल हैं। हम उन सभी से प्यार करते हैं। वे हमारे जीवन का एक अति-भावनात्मक हिस्सा हैं।"
फिल्म निर्माता अताबेक खोदजीव ने भारतीय फिल्म निर्माताओं को उज़्बेकिस्तान के फिल्म संस्थान का दौरा करने और अपने देश में फिल्म-शूटिंग के लिए सहयोग करने के लिए आमंत्रित किया। उन्होंने कहा, "हम चाहते हैं कि भारत-उज़्बेकिस्तान की दोस्ती हमेशा की तरह मज़बूत बनी रहे।"
एनएफडीसी के एमडी रवींद्र भाकर के नेतृत्व में भारत का एक फिल्म प्रतिनिधिमंडल इस साल 14वे ताशकंद इंटरनेशनल फिल्म फेस्टिवल में गया हुआ था। सहयोग और सह-निर्माण के लिए उज़्बेकिस्तान के साथ नई पहलों पर हस्ताक्षर किए गए।(एमजी/एएम/केसीवी/एजे
रक्षा मंत्रालय
कसौली वायु सेना स्टेशन में पर्वतीय क्षेत्रीय साइकिल अभियान
कसौली के वायु सेना स्टेशन पर वायु सेना अंतर-कमान पर्वतीय क्षेत्रीय साइकिल  प्रतिस्पर्धा का आयोजन किया गया। यह आयोजन 04-07 मार्च, 2020 तक किया गया। आयोजन का उद्देश्य भारतीय वायु सेना एमटीबी अभियान दल का चयन करना था, ताकि राष्ट्रीय और अंतर्राष्ट्रीय स्तरों पर विभिन्न प्रतिस्पर्धाओं में यह टीम भाग ले सके। इसके अलावा, आयोजन का उद्देश्य वायु सेनानियों में रोमांचक खेलों को प्रोत्साहन देना है। इस चैम्पियनशिप में कुल 40 वायु सेनानियों ने हिस्सा लिया।
कसौली वायु सेना स्टेशन के स्टेशन कमांडर, ग्रुप कैप्टन जेम्स पी. डेनियल ने झंडी दिखाकर अभियान को रवाना किया। यह अभियान कसौली-गरखाल-सनावर-कसौली रूट पर 20-20 किलोमीटर के दो चरणों में पूरा किया गया। पूरे मार्ग पर उत्साही भीड़ ने आयोजन को देखा और अभियान में हिस्सा लेने वाले वायु सेनानियों का स्वागत किया।
समापन समारोह वायु सेना के प्रशिक्षण कमान स्टेशन पर आयोजित हुआ। इसमें स्टेशन कमांडर ने विजेता दल को चलित ट्रॉफी प्रदान की। व्यक्तिगत वर्ग में सारजेन्ट एल.के. साहू और एलएसी जे. सिंह और कॉरपोरल अनूप सिंह को क्रमश: स्वर्ण, रजत और कांस्य पदक प्रदान किये गये।
वित्त मंत्रालय
पेंशन निधि नियामक एवं विकास प्राधिकरण ने प्रवासी भारतीयों की तरह भारतीय विदेशी नागरिकों को भी राष्ट्रीय पेंशन योजना में पंजीकरण की अनुमति प्रदान की
 ने सर्कुलर नम्बर पीएफआरडीए/2019/19/पीडीईएस/3 तिथि 29 अक्टूबर, 2019 के जरिये प्रवासी भारतीयों  की तरह भारतीय विदेशी नागरिकों  को भी राष्ट्रीय पेंशन योजना  में पंजीकरण की अनुमति प्रदान कर दी है। सरकार ने आर्थिक कार्य विभाग के विदेशी मुद्रा प्रबंधन  नियम, 2019 के मद्देनजर अधिसूचना एसओ 3732  तिथि 17 अक्टूबर, 2019 के जरिये स्पष्ट किया है कि ओसीआई राष्ट्रीय पेंशन प्रणाली में शामिल हो सकते हैं। इसके लिए ऐसे व्यक्तियों को पीएफआरडीए अधिनियम के प्रावधानों के अनुसार निवेश करने का पात्र होना चाहिए।
एनपीएस में किये जाने वाले योगदान को 50,000 रुपये की सीमा तक धारा 80सीसीडी  के तहत अतिरिक्त कर कटौती के योग्य माना जाएगा, जो धारा 80सीसीडी  के मद्देनजर 1,50,000 रुपये की अधिकतम सीमा के अनुरूप होगा। केंद्रीय बजट 2019 में एनपीएस से परिपक्वता पर या पूरी रकम एकमुश्त निकालने के लिए कर छूट को आयकर अधिनियम की धारा 10  के तहत मौजूदा 40 प्रतिशत से बढ़ाकर 60 प्रतिशत कर दिया गया है।
उल्लेखनीय है कि पेशन निधि नियामक एवं विकास प्राधिकरण संसद द्वारा पारित कानून के तहत एक वैधानिक प्राधिकरण है, जो राष्ट्रीय पेंशन प्रणाली तथा पेंशन योजनाओं को नियमित, प्रोत्साहित और सुनिश्चित करता है। 26 अक्टूबर, 2019 तक एनपीएस और अटल पेंशन योजना में शामिल होने वालों की संख्या 3.18 करोड़ से अधिक हो गई है। 66 लाख से अधिक सरकारी कर्मचारियों ने एनपीएस के तहत पंजीकरण कराया है। इसी तरह निजी क्षेत्र में 99.2 लाख लोग एनपीएस में शामिल हुए हैं।
प्रधानमंत्री कार्यालय
प्रधानमंत्री ने सिकंदराबाद संसदीय निर्वाचन क्षेत्र में “हेल्दी बेबी शो” अभियान के आयोजन की सराहना की
प्रधानमंत्री श्री नरेन्द्र मोदी ने “हेल्दी बेबी शो” अभियान की सराहना की है, जिसे पूरे सिकंदराबाद संसदीय निर्वाचन क्षेत्र में आयोजित किया गया। श्री मोदी ने केंद्रीय संस्कृति, पर्यटन और उत्तर-पूर्वी क्षेत्र विकास मंत्री श्री जी. किशन रेड्डी के उस ट्वीट का उत्तर दिया है, जिसमें श्री रेड्डी ने बताया है कि कार्यक्रम की शुरूआत सिकंदराबाद संसदीय निर्वाचन क्षेत्र की हर बस्ती – हर कॉलोनी और सोसायटी में “हेल्दी बेबी शो” के पंजीकरण फॉर्म बांटने से हुई। श्री रेड्डी ने यह भी जानकारी दी थी कि स्वस्थ्य बच्चे और उनके परिवारवालों को प्रमाणपत्र और ‘पोषण किट’ प्रदान किये जायेंगे तथा उनका सम्मान किया जायेगा।
केंद्रीय मंत्री के ट्वीट का उत्तर देते हुये प्रधानमंत्री ने ट्वीट कियाः
“यह उल्लेखनीय प्रयास है, जो बच्चों के लिये बहुत लाभकारी होगा।”
प्रधानमंत्री कार्यालय
प्रधानमंत्री गुरुद्वारा लखपत साहिब में गुरु नानक देव जी के गुरुपुरब समारोह को सम्बोधित करेंगे
प्रधानमंत्री श्री नरेन्द्र मोदी गुरु नानक देव जी के गुरुपुरब समारोह को गुजरात के कच्छ में स्थित गुरुद्वारा लखपत साहिब में 25 दिसंबर, 2021 को लगभग साढ़े बारह बजे दोपहर को वीडियो कॉन्फ्रेंसिंग के जरिये सम्बोधित करेंगे।
हर वर्ष 23 दिसंबर से 25 दिसंबर तक, गुजरात की सिख संगत गुरुद्वारा लखपत साहिब में गुरु नानक देव जी का गुरुपुरब मानती है। गुरु नानक देव जी अपनी यात्रा के दौरान लखपत में ठहरे थे। गुरुद्वारा लखपत साहिब में उनकी कुछ वस्तुयें रखी हुई हैं, जैसे खड़ाऊं और पालकी सहित पांडुलिपियां और गुरुमुखी लिपि।
वर्ष 2001 के भूकंप के दौरान गुरुद्वारा को क्षति पहुंची थी। श्री नरेन्द्र मोदी उस समय गुजरात के मुख्यमंत्री थे और उन्होंने गुरुद्वारे की मरम्मत का काम अविलम्ब शुरू करना सुनिश्चित किया था। इस पहल से सिख पंथ के प्रति प्रधानमंत्री की गहरी आस्था का पता चलता है। उनकी आस्था हाल के अन्य अवसरों पर भी नजर आई, जैसे गुरु नानक देव जी का 550वां प्रकाश पुरब, गुरु गोबिन्द सिंह जी का 350वां प्रकाश पुरब और गुरु तेग बहादुर जी का 400वां प्रकाश पुरब।
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 192.12 करोड़ से अधिक टीके लगाए जा चुके हैं
12-14 आयु वर्ग में 3.26 करोड़ से अधिक खुराकें लगाई गई
भारत में कोरोना के सक्रिय मामले 14,996 हैं
पिछले 24 घंटों में 2,323 नए मामले सामने आए
स्वस्थ होने की वर्तमान दर 98.75 प्रतिशत
साप्ताहिक सक्रिय मामलों की दर 0.51 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 192.12 करोड़  से अधिक हो गया। इस उपलब्धि को 2,41,62,678 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.26 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,06,421
|
|
दूसरी खुराक
|
|
1,00,33,531
|
|
प्रीकॉशन खुराक
|
|
50,91,987
|
|
अग्रिम पंक्ति के कर्मी
|
|
पहली खुराक
|
|
1,84,18,106
|
|
दूसरी खुराक
|
|
1,75,72,318
|
||
|
प्रीकॉशन खुराक
|
|
83,39,049
|
|
12-14 वर्ष आयु वर्ग
|
|
पहली खुराक
|
|
3,26,77,817
|
|
दूसरी खुराक
|
|
1,37,12,104
|
|
15-18 वर्ष आयु वर्ग
|
|
पहली खुराक
|
|
5,91,51,229
|
|
दूसरी खुराक
|
|
4,46,72,390
|
|
18-44 वर्ष आयु वर्ग
|
|
पहली खुराक
|
|
55,68,07,889
|
|
दूसरी खुराक
|
|
48,67,68,715
|
|
प्रीकॉशन खुराक
|
|
5,41,301
|
|
45-59 वर्ष आयु वर्ग
|
|
पहली खुराक
|
|
20,31,87,312
|
|
दूसरी खुराक
|
|
19,01,08,096
|
|
प्रीकॉशन खुराक
|
|
11,38,437
|
|
60 वर्ष से अधिक आयु वर्ग
|
|
पहली खुराक
|
|
12,70,46,269
|
|
दूसरी खुराक
|
|
11,85,25,728
|
|
प्रीकॉशन खुराक
|
|
1,70,98,021
|
|
प्रीकॉशन खुराक
|
||
|
3,22,08,795
|
|
कुल
|
|
|
|
1,92,12,96,720
भारत में सक्रिय मामले आज 14,996 हैं। सक्रिय मामले, कुल पॉजिटिव मामलों के 0.03 प्रतिशत हैं।
नतीजतन, भारत में स्वस्थ होने की दर 98.75 प्रतिशत है।पिछले 24 घंटों में 2,346 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,25,94,801 हो गई है।
बीते 24 घंटे में कोरोना के 2,323 नए मामले सामने आएं।
पिछले 24 घंटों में कुल 4,99,382 जांच की गई हैं। भारत ने अब तक कुल 84.63 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 0.51 प्रतिशत है और दैनिक रूप से पुष्टि वाले मामलों की दर 0.47 प्रतिशत है।
राष्ट्रपति सचिवालय
राष्ट्रपति 70वें गणतंत्र दिवस की पूर्व संध्या पर कल राष्ट्र को संबोधित करेंगे
राष्ट्रपति श्री रामनाथ कोविन्द 70वें गणतंत्र दिवस की पूर्व संध्या पर कल  राष्ट्र को संबोधित करेंगे।
यह संबोधन ऑल इंडिया रेडियो के सभी राष्ट्रीय नेटवर्कों तथा दूरदर्शन के सभी चैनलों पर शाम 07:00 बजे प्रसारित किया जाएगा। प्रसारण पहले हिन्दी में और इसके बाद अंग्रेजी में होगा। दूरदर्शन पर हिन्दी और अंग्रेजी में संबोधन के प्रसारण के बाद दूरदर्शन के क्षेत्रीय चैनल संबोधन का क्षेत्रीय भाषाओं में प्रसारण करेंगे। एआईआर अपने क्षेत्रीय नेटवर्क पर रात 09:30 बजे से संबोधन का क्षेत्रीय भाषाओं में प्रसारण करेगा।
राष्ट्रपति सचिवालय
दशहरा की पूर्व संध्या पर राष्ट्रपति की बधाई
राष्ट्रपति श्रीमती द्रौपदी मुर्मु ने दशहरे की पूर्व संध्या पर अपने संदेश में कहा है: -
“विजयादशमी के पावन अवसर पर, मैं सभी देशवासियों को हार्दिक बधाई और शुभकामनाएं देती हूं।
विजयदशमी का पर्व पूरे भारत में बुराई पर अच्छाई की, असत्य पर सत्य की, अनैतिकता पर नैतिकता की जीत के प्रतीक के रूप में मनाया जाता है। उत्तर भारत में इसे 'दशहरा' के रूप में मनाया जाता है और रावण पर भगवान राम की जीत 'रावण दहन' के माध्यम से दर्शायी जाती है। श्री राम जी का आदर्श आचरण और सदाचार का संदेश पीढ़ी दर पीढ़ी लोगों को प्रेरणा देता रहा है।
पूर्वी भारत में, इस दिन 'दुर्गा मूर्ति विसर्जन' समारोह उत्साह के साथ मनाया जाता है। इस प्रकार यह पर्व भारत की सांस्कृतिक एकता का उदाहरण है।
मैं कामना करती हूं कि यह त्योहार हमें नैतिकता, सच्चाई और अच्छाई के शाश्वत जीवन मूल्यों को आत्मसात करने और शांति तथा सद्भाव का जीवन जीने के लिए प्रेरित करता रहे।"
राष्ट्रपति का संदेश पढ़ने के लिए क्लिक करें
एमजी एएम पीके/वाईबी
(Visitor Counter : 165
कार्मिक, लोक शिकायत एवं पेंशन मंत्रालय
केंद्रीय मंत्री श्री जीतेंद्र सिंह ने जम्मू में योग दिवस समारोह में भागीदारी की
, प्रधानमंत्री कार्यालय, कार्मिक, जन-शिकायत एवं पेंशन, परमाणु ऊर्जा एवं अंतरिक्ष राज्य मंत्री डॉ. जितेन्द्र सिंह ने आज चौथे अंतर्राष्ट्रीय योग दिवस के अवसर पर जम्मू में आयोजित योग दिवस कार्यकलापों का नेतृत्व किया।
जम्मू में क्षेत्रीय स्तर के मुख्य कार्यक्रम का आयोजन के के हक्कू स्टेडियम में किया गया। केंद्रीय मंत्री श्री जीतेंद्र सिंह ने समाज के विभिन्न वर्गो के लोगो का नेतृत्व किया और विभिन्न योग आसनो और क्रिया का प्रदर्शन किया।
इस अवसर पर अपने संबोधन में श्री जीतेंद्र सिंह ने कहा है कि योग को अंतर्राष्ट्रीय पटल पर लाना भारत का संपूर्ण विश्व को सबसे महत्वपूर्ण उपहार है और यह प्रधानमंत्री श्री नरेन्द्र मोदी की स्मरणीय उपलब्धि है। उन्होंने लोगो से उचित शारीरिक और मानसिक स्वास्थ्य के लिए योग को जीवनशैली के रूप में अपनाने का आव्हान किया।
जम्मू में आयोजित इस कार्यक्रम में खिलाडियो,सुरक्षा कर्मियो,एनसीसी कैडेट और अन्य लोगो ने भी भाग लिया।
रक्षा मंत्रालय
रक्षा मंत्री ने यूके के सेक्रेटरी ऑफ स्टेट फॉर डिफेन्स के साथ टेलीफोन पर बातचीत की; रक्षा औद्योगिक सहयोग बढ़ाने के तरीकों पर चर्चा की
यूके की कंपनियों को भारत के विकास की कहानी का हिस्सा बनना चाहिए और भारत में सह-विकास एवं सह-उत्पादन की प्रक्रिया में भाग लेना चाहिए: श्री राजनाथ सिंह
रक्षा मंत्री श्री राजनाथ सिंह ने 21 फरवरी, 2023 को यूके के सेक्रेटरी ऑफ स्टेट फॉर डिफेन्स श्री बेन वालेस के साथ टेलीफोन पर बातचीत की। बातचीत सौहार्दपूर्ण और सकारात्मक रही तथा द्विपक्षीय रक्षा संबंधों के भविष्य में विकास पर केन्द्रित थी। दोनों मंत्रियों ने विभिन्न क्षेत्रीय गतिविधियों और भारत-प्रशांत सहित रक्षा एवं सुरक्षा से जुड़े व्यापक मुद्दों पर विस्तृत चर्चा की।
दोनों मंत्रियों ने वर्तमान में चल रहे रक्षा सहयोग की संक्षिप्त समीक्षा की और द्विपक्षीय सैन्य संबंधों पर संतोष व्यक्त किया। उन्होंने रक्षा औद्योगिक सहयोग बढ़ाने के तरीकों पर भी चर्चा की और सहयोग के कुछ संभावित क्षेत्रों की पहचान की। रक्षा मंत्री ने सुझाव दिया कि यूके की कंपनियों को भारत के विकास की कहानी का हिस्सा बनना चाहिए और भारत में सह-विकास एवं सह-उत्पादन की प्रक्रिया में भाग लेना चाहिए।
विधि एवं न्याय मंत्रालय
प्रेस विज्ञप्ति
भारत के संविधान के अनुच्छेद 224 के खंड  द्वारा प्रदत्त शक्ति का प्रयोग करते हुए, राष्ट्रपति अधिवक्ताओं सर्वश्री  शैलेश प्रमोद ब्रह्मे,  फिरदोष फिरोज पूनीवाला और  जितेंद्र शांतिलाल जैन को बंबई उच्च न्यायालय के अतिरिक्त न्यायाधीशों के रूप में, दो साल की अवधि के लिए, वरिष्ठता के उस क्रम में, जिस तारीख से वे अपने संबंधित कार्यालयों का प्रभार ग्रहण करते हैं, नियुक्त करते हैं।
गृह मंत्रालय
डॉ. पी के मिश्रा ने जिनेवा में आपदा जोखिम कम करने के लिए वैश्विक मंच 2019 में भारत का वक्तव्य प्रस्तुत किया
प्रधानमंत्री के अपर प्रधान सचिव डॉ. पी के मिश्रा की अध्यक्षता में एक उच्च स्तरीय भारतीय प्रतिनिधिमंडल स्विट्जरलैंड के जिनेवा में आयोजित आपदा जोखिम कम करने संबधी वैश्विक मंच 2019 में भागीदारी कर रहा है
डॉ मिश्रा ने आज भारत का विवरण प्रस्तुत करते हुए सेंदई रूपरेखा को स्वीकार करने के बाद इस संदर्भ में उठाए गए कदमो की जानकारी दी। डॉ. मिश्रा ने कहा कि भारत बड़ी आपदाओ के साथ-साथ ग्रीष्म लहर,आंधी-तूफान और बिजली गिरने जैसी स्थानीय आपदाओ में भी मृत्यु दर कम पर ध्यान केंद्रित कर रहा है। चक्रवाती तूफान में ध्यान केंद्रित करने से लोगो की जान बचाने में सफलता मिली है। वर्ष 2013 में आए चक्रवाती तूफान फैलिन और वर्ष 2019 में आए चक्रवाती तूफान फानी के दौरान लोगो की मृत्यु कम करने में अहम सफलता मिली है।
डॉ. मिश्रा ने कहा कि सतत प्रयासो के फलस्वरूप इस वर्ष सरकार ने आंधी-तूफान, बिजली गिरने, आंधी, धूल भरे तूफान, ओला वृष्टि और तेज हवाओ से नुकसान के जोखिम को कम करने पर राष्ट्रीय दिशा निर्देश जारी किए। संपूर्ण रूप से देश भर में ये प्राकृतिक आपदाएं मृत्यु के सबसे बड़े कारणों में से एक हैं। राष्ट्रीय दिशा-निर्देश से स्थानीय स्तर पर कार्ययोजना तैयार करने के साथ-साथ राज्यो की क्षमता में सुधार होगा। इससे लगातार आनी वाले इन आपदाओ से होने वाले नुकसान से बचा जा सकेगा।
राष्ट्रीय और स्थानीय आपदा जोखिम कम करने संबधी रणनीति पर डॉ मिश्रा ने कहा कि वर्ष 2016 के राष्ट्रीय आपदा प्रबंधन योजना के आधार पर सभी राज्यो और 95 प्रतिशत से अधिक जिलो ने आपदा प्रबंधन योजना तैयार की है।
डॉ. मिश्रा ने कहा कि भारत आपदा जोखिम कम करने के क्षेत्र में अन्य देशो के साथ मिलजुल कर काम करने में विश्वास रखता है। डॉ. मिश्रा ने इस बात पर जोर दिया कि नया आधारभूत ढांचे बनाते समय इसे आपदा रोधी बनाया जाए। भारत ने 40 से अधिक देशो के साथ आपदा रोधी आधारभूत ढांचा निर्माण हेतु गठबंधन बनाने के लिए विचार-विमर्श की शुरूआत की है। इस प्रकार के गठबंधन से विकसित और विकासशील दोनो ही देशो को लाभ मिलेगा और यह आपदा रोधी आधारभूत ढांचे को प्रोत्साहन देने हेतु क्षमता विकास मंच के रूप में कार्य करेगा। भारत ने आपदा जोखिम प्रबंधन में नवाचार और असाधारण सहयोग करने वाले संगठन और व्यक्तियो को सम्मानित करने के लिए महान स्वंत्रता सेनानी नेताजी सुभाष चंद्र बोस के नाम पर वार्षिक राष्ट्रीय पुरस्कार की शुरूआत की है।
कार्यक्रम के दौरान एनडीएमए के सदस्य श्री कमल किशोर ने वैश्विक आंकलन रिपोर्ट 2019 और सेंदई रूपरेखा क्रियान्यवन पर आयोजित दो सत्रो में भारत का प्रतिनिधित्व किया। उन्होंने वैश्विक मंच पर पत्रकार सम्मेलन को भी संबोधित किया।